Vadvirágos Piknik
2019-09-13 10:00 - 20:00 (Europe/Budapest)
Miért hagyjuk megnőni egyes zöldfelületeken a füvet? Mi lesz az allergiásokkal? Mi lesz, ha elszaporodnak a kullancsok? Egyáltalán mire jó ez az egész?
Most mindenre választ kapsz! Gyere, piknikezz velünk és a gyerekeket se hagyd otthon!
Vadvirágos Piknik néven, szeptember 13-án, pénteken a VKSZ egész napos rendezvényt szervez a Kálvin Parkban, 8.00-tól 18.00 óráig. Természetesen mi is ott leszünk!
A rendezvény célja a Fenntartható életvitel népszerűsítése, melynek mostani fókuszában a Haszkovó lakótelepen sikeresen bevezetett fenntartható gyepgazdálkodás – közismertebb nevén a Vadvirágos Veszprém projekt – áll.
A rendezvényen számos program mellett ökológus szakemberek válaszolnak a kérdésekre, – korlátlan a kérdezz-felelek a természetes gyepgazdálkodás előnyeiről és hátrányairól.
Lesznek vezetett túrák a vadvirágos réteken és a Berkenye tanösvényen, inspirációk gyűjthetők balkonkertészeti témában, tanácsokat adunk a helyes komposztálási technikákra vonatkozóan.
A rendezvényről a gyermekek sem hiányozhatnak! Fűnyíró traktor lovaglás, lepkereptetés, méz- és lekvárkóstolás, szoknyafestés, fűből-fából kézműveskedés és számtalan színes program vár rájuk.
Az elemózsiás batyu és a kockás pléd kötelező!
Ha szívesen segítenél a standunknál 8.00-08.00 óra között bármikor, akkor jelentkezz önkéntesnek az alábbi űrlapon! Középiskolásoknak iskolai közösségi szolgálatot is igazolunk.
Önkéntes regisztráció: https://forms.gle/a2PWiwHxQwzRPgUN7
A rendezvényen a „KÖZösen – Veszprémben” (EFOP-1.3.5-16-2016-00987) című projektünk keretében rendezünk be egy standot, melyhez várjuk önkéntesek jelentkezését.

Szappankészítés házilag - workshop
2019-10-19 11:00 - 15:00 | Zöldlak, Diófa utca 3., Veszprém, 8200, Magyarország
Ha idén karácsonyra szeretnél saját magad készített házi szappanokkal kedveskedni szeretteidnek, gyere el kezdőknek szervezett, kiscsoportos szappankészítő workhopunkra.
Időpont: 2019. október 19. szombat, 9.30-13.00
Helyszín: ZöldLak, Veszprém Diófa u. 3.
A workshop részvételi díja 6.000 Ft, melyet a helyszínen fizethetsz majd be.
Jelentkezni 2019. október 15. kedd éjfélig lehet az alábbi linken: https://forms.gle/v2qHdzgAD82nreK79
Az eseményt elegendő jelentkező esetén tartjuk meg.
A jelentkezőket szerdán e-mailben értesítjük ki a tanfolyam részleteiről.

Az animáció alapjai – műhelyfoglalkozás középiskolásoknak
2019-10-28 10:00 - 18:00 | Zöldlak, Diófa utca 3., Veszprém, 8200, Magyarország
1 napos találkozóra hívunk a ZöldLakba, ahol megismerkedhetsz az animáció-készítés alapjaival és gyakorlatban is kipróbálhatod magad.
Hol? A ZöldLakban. Veszprém, Diófa utca 3.
Mikor? Az őszi szünetben.
Időpont: 2019. október 28. hétfő (őszi szünetben), 9.00 órától 17.00 óráig
Jelentkezési határidő: 2019.10.22. kedd 18 óra
Miről lesz szó?
– Mi az az animáció? Filmek és technikák
– Hogyan tervezzünk történetet? – A script
– Tárgy és ember-animáció
– Hang szerepe
– Utómunkák és programok
Kinek szól a foglalkozás?
Neked, ha legalább egy igaz Rád a következő állítások közül:
– középiskolás vagy
– érdekel az animáció készítés
– van egy gondolatod, amit szívesen megosztanál, de még nem találtál formát hozzá
– szívesen tanulnál érdekes dolgokat a közösségi szolgálat során
– ifjúsági csoport tagja vagy, és szívesen bemutatnád a közösséged
Mennyibe kerül a részvétel?
A foglalkozásra 15 fiatalnak ingyenes részvételt tudunk biztosítani. A jelentkezés előzetes regisztrációhoz kötött. Arra kérünk, ha jelentkezel, akkor gyere is el és végig vegyél részt a programon. A résztvevőknek a foglalkozás beleszámít az iskolai közösségi szolgálatban, melyről igazolást adunk.
Jelentkezni az alábbi linken a rendelkezésre álló legkésőbb helyek erejéig, de legkésőbb 2019.10.22. kedd 18 óráig!
Jelentkezés: https://forms.gle/Xokzvzbg4mqweiYe7

Rovarhotel készítés
2019-10-30 11:00 - 13:00 | Zöldlak, Diófa utca 3., Veszprém, 8200, Magyarország
Szeretnél Te is hoteltulajdonos lenni?
Semmi sem egyszerűbb.
Gyere el az őszi szünet legbarkácsolósabb délelőttjére!
Megtudhatod, hogy mi az a rovarhotel, miért van rá szükség és segítségünkkel elkészítheted sajátodat.
Nyisd meg saját rovarhoteled és nyújts menedéket mézkészítő, virágporzó szárnyas barátainknak.
Az eszközöket és az alapanyagokat mi biztosítjuk. A gyerekeket megkérjük, hogy hozzanak magukkal szülőt, nagyszülőt, felnőttet.
A rendezvény ingyenes, de hogy készülni tudjunk regisztrációhoz kötött!
Regisztráció: https://forms.gle/SX3EdduwvXdXiGpx9

Töklámpás faragás
2019-10-30 18:30 - 20:30 | Zöldlak, Diófa utca 3., Veszprém, 8200, Magyarország
Faragsz velünk töklámpást?
Csak mert…
– vicces,
– mert tavaly is szuper volt,
– ez egy újabb alkalom találkozni.
Tököt, helyet, sablonokat, néhány eszközt, jó társaságot biztosítunk, ha van jól bevált faragó szerszámod, nyugodtan hozd magaddal!
A rendezvény ingyenes, de hogy készülni tudjunk alapanyaggal regisztrációhoz kötött.
Jelentkezési határidő: 2019.október 24., 23:59
Regisztráció: https://forms.gle/oURX9P9nZyTDLdzR7
TÖKéletes lesz, várunk! 🙂
Az esemény a „KÖZösen – Veszprémben” (EFOP-1.3.5-16-2016-00987) című projekt keretében valósul meg.

Uzsonnászacskó varrás
2019-11-15 18:00 - 20:30 | Zöldlak, Diófa utca 3., Veszprém, 8200, Magyarország
Szeretnél Te is kevesebb műanyagot használni?
Varrj velünk uzsonnászacskót!

A rendezvény során megtanulhatod, hogyan csökkentsd a felesleges műanyag használatot és készíts menő uzsonnászacskót. A helyszínen varrónő lesz segítségünkre. Néhány géppel mi is készülünk, de kérjük, ha teheted, hozz magaddal saját, vagy kölcsön varrógépet.
A rendezvény ingyenes, de regisztrációhoz kötött.
Regisztráció most a következő linken: https://forms.gle/TkFfTRuq6occ6akF7

Ruha és ajándék csere
2019-11-16 10:30 - 13:00 | Zöldlak, Diófa utca 3., Veszprém, 8200, Magyarország
Ruha és ajándék csere-bere délelőttöt rendezünk a ZöldLakban, ahol elcserélhetsz bármit, ami épp, tiszta, jó, működőképes, de neked már nem kell. A rendezvényre elsősorban ruhákat és olyan felesleges tárgyakat várunk, melyek másnak még ajándékok lehetnek.
A rendezvény ingyenes, de regisztrációhoz kötött.
Regisztrálj most, a következő linken: https://forms.gle/hc65oDZsSpr79QJb8
Az esemény a „KÖZösen – Veszprémben” (EFOP-1.3.5-16-2016-00987) című projekt keretében valósul meg.

Mobilt a fa alá? - Digitális médiaműveltség szülőknek
2019-11-20 18:30 - 20:00 | Zöldlak, Diófa utca 3., Veszprém, 8200, Magyarország
Elgondolkodtál már azon, hogy hogyan (ne) ajándékozz mobilt karácsonyra?
Izgalmas beszélgetésre várunk a ZöldLak-ba.
Ha van gyerek a családban, előbb-utóbb előkerül a téma, hogy „kapjon-e a gyerek mobiltelefont” és főleg, hogy „mikor”?
Kell-e az okos eszköz és ha igen, hogyan?
Senki ne érezze magát rosszul, ha nem tudja elsőre, mi a helyes válasz (ha van egyáltalán)…
Iszonyatos tempóban fejlődik ez a terület és – valljuk be – nehéz vele lépést tartani:
– már mindenkinek van?
– melyik valóságban él a gyerek?
– mennyi az elég?
– hiszti vagy függőség?
– mit tehet a szülő?
Ezekről fogunk beszélgetni, hogy tisztábban lássunk, és megértsük a gyerek nyelvét mi szülők, nagyszülők.
Mert rajtunk is múlik, hogyan boldogulnak a (virtuális) világban!
Előadó: File Edina, digitalizációs szakember és coach
Az eseményt min. 10 fő előzetes jelentkezése esetén tartjuk meg, így ha érdekel a téma, kérjük, küldd el a lehetőséget ismerősöknek is.
Minden regisztrálónak e-mailt küldünk az esemény előtti napon.
Jelentkezz itt: https://forms.gle/LSCvFC8M9DxfC9pJ6
Az esemény a „KÖZösen – Veszprémben” (EFOP-1.3.5-16-2016-00987) című projekt keretében valósul meg.

Madáretetők házilag
2019-11-22 17:30 - 19:00 | Zöldlak, Diófa utca 3., Veszprém, 8200, Magyarország
Szeretnél színt vinni a téli kertbe? Öltöztesd madárfüttybe!
Szeretjük az ünnepi hangulatot, a karácsonyfadíszeket, de valahogy nem visz rá minket a lélek, hogy teleaggassuk velük a kertet. Arra gondoltunk idén kicsit mégis feldobjuk a csupasz faágakat és a benti díszítést újragondoljuk a kertben. Alternatív madáretetőket, ehető díszeket készítünk. Van kedved velünk tartani?
Szeretettel várunk november 22-én, pénteken a Zöldlakban! Készülünk alapanyagokkal, de ha van otthon kidobás előtt álló csészéd, bögréd, korábban félretett fenyőtobozod, maradék szalagod nyugodtan hozd magaddal.
A rendezvényen beszélgetünk arról, hogy miért, mivel és hogyan érdemes etetni a madarakat és elkészítjük saját madáretetőinket.
A rendezvényt min. 10 fő jelentkezése esetén tartjuk meg. Regisztrálj most, hogy tudjuk Te is itt leszel!
Regisztráció: https://forms.gle/fC8Q6ehve4zgPv4UA
A rendezvény gyerekbarát, de alapvetően nagyobbaknak, felnőtteknek szól. Gyerekfelügyeletet nem tudunk biztosítani.

Karácsonyi receptcsere ételérzékenyeknek
2019-11-29 17:00 - 18:30 | Zöldlak, Diófa utca 3., Veszprém, 8200, Magyarország
Karácsony a közös sütizések, az illatos mézeskalácsok, a márványos bejglik időszaka. De mit tegyünk, ha valamelyikünk érzékeny a szokásos összetevőkre? Mit mondjunk a glutén, a laktóz érzékeny gyerekünknek, aki idén sem ehet Nagyi méltán dicsért finomságaiból?
Milyen a mentes, de jóízű karácsony?
Ezekre a kérdésekre keressük a választ Muskotál Adéllal, aki nem csak már bevált receptekkel, de kóstolóval is készül. Tapasztalatmegosztás, egy kis közös sütikészítés és mentes karácsonyi receptek cseréje…
Érdekel? Hozd magaddal a tuti recepted és vigyél haza újakat!
A rendezvény ingyenes, de regisztrációhoz kötött. Jelentkezz most!
Regisztráció: https://forms.gle/h4DgMDKTw6UgzvHG6
Az esemény abban az esetben kerül megtartásra, ha min. 10 fő jelzi részvételi szándékát. A jelentkezőket az esemény előtti napon e-mailben értesítjük.
Az esemény a „KÖZösen – Veszprémben” (EFOP-1.3.5-16-2016-00987) című projekt keretében valósul meg.

Adventi naptár készítés
2019-11-30 15:00 - 17:00 | Zöldlak, Diófa utca 3., Veszprém, 8200, Magyarország
Szeretitek az adventi naptárokat?
Mi nagyon. Van, hogy kis üzenetek, egy adag különleges tea, egy falat bűnös csokoládé kerül bele, de minden napba belevarázsol egy pár perc karácsonyt.
Idén saját naptárt készítünk, hogy évről-évre új meglepetésekkel tölthessük fel.
Bányai Szilvit már ismerhetitek varrós rendezvényeinkről. Most is ő fog segíteni nekünk. Varrunk, terményeket használunk, megálmodjuk és elkészítjük a saját kalendáriumainkat. Velünk tartasz?
A rendezvény ingyenes, de regisztrációhoz kötött. Jelentkezz most!
Regisztráció: https://forms.gle/yLBXSssnfZoijzNu8
A rendezvényt min. 10 fő jelentkezése esetén tartjuk meg. A jelentkezőket az esemény előtti napon e-mailben értesítjük. A rendezvény gyerekbarát, de alapvetően nagyobbaknak, felnőtteknek szól. Gyerekfelügyeletet nem tudunk biztosítani.
Az esemény a „KÖZösen – Veszprémben” (EFOP-1.3.5-16-2016-00987) című projekt keretében valósul meg.

Stressz-mentes Karácsony
2019-12-04 17:30 - 19:00 | Zöldlak, Diófa utca 3., Veszprém, 8200, Magyarország
Nyakunkon az év legcsodálatosabb időszaka, a szeretet és család legnagyobb ünnepe!
De tegye fel a kezét, aki még soha nem veszett össze senkivel a nagy karácsonyi hajtásban!
Várjuk őket is, meg azokat is, akik nem tették fel a kezüket.
Arra keresünk választ, hogyan lehet stressz-mentesíteni ezt az időszakot, hogy őszinte mosollyal állhassuk körbe a fát.
– hogyan működik a stressz?
– mire jó?
– mennyi belőle az elég?
– stresszkezelési praktikák
– újévi fogadalmaink
Kérjük hozd magaddal a nyitottságod, a kérdéseidet és a Te megoldásaidat!
Hozz egy apróságot is, amit ajándékba adsz majd, ami számodra az ünnep fényét emeli!
A műhelyt vezeti: Tóthné File Edina – környezetmérnök, munkabiztonsági szakember, business és life coach.
A rendezvény ingyenes, de regisztrációhoz kötött. Jelentkezz most!
Regisztráció: https://forms.gle/KidfgwkVAuTVevu76
A rendezvényt min. 10 fő jelentkezése esetén tartjuk meg. A jelentkezőket az esemény előtti napon e-mailben értesítjük

Adventi ajtódísz készítés
2019-12-06 17:00 - 19:00 | Zöldlak, Diófa utca 3., Veszprém, 8200, Magyarország
A karácsony már az ajtón kopogtat. Csináljunk hozzá ajtódíszt!
A megvalósítást ötletekkel és praktikus tanácsokkal Bányai Szilvi segíti. Alapanyagokkal készülünk, de nyugodtan hozz magaddal bármit, amit szívesen beépítenél a díszedbe legyen az termény, színes szalag vagy épp biciklicsengő.
A rendezvény ingyenes, de regisztrációhoz kötött. Jelentkezz most!
Regisztráció: https://forms.gle/xhkhPK6ttZqr9BdSA
A rendezvényt min. 10 fő jelentkezése esetén tartjuk meg. A jelentkezőket az esemény előtti napon e-mailben értesítjük. A rendezvény gyerekbarát, de alapvetően nagyobbaknak, felnőtteknek szól. Gyerekfelügyeletet nem tudunk biztosítani.
Az esemény a „KÖZösen – Veszprémben” (EFOP-1.3.5-16-2016-00987) című projekt keretében valósul meg.

Önkéntesek napja
2019-12-07 16:00 - 19:00 | Zöldlak, Diófa utca 3., Veszprém, 8200, Magyarország
A ZöldLak-ban végzett egész éves közös munkát egy kötetlen karácsonyi találkozással zárjuk: hívunk és várunk mindenkit, aki önkéntesünk volt, látogatóként részt vett valamely eseményünkön az elmúlt években, vagy csupán most találkozott a Kör Alapítvány programjaival, hogy ünnepelje meg velünk Önkénteseinket!
Az eseményt az Önkéntesek Nemzetközi Napjára időzítettük, hogy megköszönjük, hogy velünk vagytok. A program egy rövid beszélgetéssel indul, felidézzük az év sikereit és meglepetésként apró ajándékokat sorsolunk ki az önkénteseink között.
Gyertek el, ünnepeljük együtt és várunk mindenkit az ezt követő mini karácsony vásárra. Elhozhatjátok a felesleges, vagy megunt bögréiteket, hogy környezettudatos megoldásként ezekbe tölthessünk Nektek meleg teát, mely a jóízű beszélgetés egyik fontos kelléke.
„Bögre to go” – megoldással válogathatsz a behozott bögrék között és akár magaddal is viheted. Hozzatok apró tárgyakat a csere-berére és gyerekeket, hogy velük együtt élvezhessük a ZöldLak konyhájában, a hűtőszekrény mellett megtartandó karácsony-csalogató mini konyhakoncertet.
A rendezvény a „KÖZösen – Veszprémben” (EFOP-1.3.5-16-2016-00987) című projekt keretében valósul meg.

A napelemekről - számok, tények, infók
2020-01-30 17:30 - 18:30 | Zöldlak, Diófa utca 3., Veszprém, 8200, Magyarország
Régóta gondolkozol rajta, de szükséged van még információkra? A fűtésen szeretnél spórolni, a villany számla nagy, vagy csak megnézted a Csernobil című sorozatot és elgondolkoztál az alternatív energiaforrásokon? Mekkora napelem kell egy házra? Mikor és hol éri meg telepíteni? Mennyi idő alatt térül meg? Mire érdemes odafigyelni? Mit érdemes átgondolni?
Ezeket a kérdésetek járjuk körbe szakértő segítségével január 30-án, csütörtökön délután a ZöldLakban. A helyszínen lehetőség lesz megnézni a ZöldLak saját napelemes rendszerét és kipróbálni hordozható napelemes töltőket is.
Az esemény a „Zöld energia: tények és trendek a ZöldLakban” (KEHOP-5.4.1-16-2016-00829) projekt segítségével valósul meg és előzetes regisztrációt követően ingyenesen látogatható. A projekt keretében további izgalmas energiás programok várhatók! Kövesd a ZöldLak Facebook oldalát!
Regisztráció: https://forms.gle/Ab64F1LrFakDvbYf8
Helyszín: ZöldLak Bemutatóközpont, Veszprém, Diófa u. 3.
Előadó: Farkasdi Zoltán, értékesítési vezető, GÁTIBA Solar Kft.

Zero waste háztartás – De hogyan?
2020-03-06 17:30 - 19:00 | Zöldlak, Diófa utca 3., Veszprém, 8200, Magyarország
Mi a „Zero waste”? Amikor kidobod a műanyag dobozaidat és helyettük beszerzel csini üvegedényeket?
Nem! Ennél sokkal több!
Egy olyan beszélgetést tartunk márc 6-án, amelyen praktikus, kézzel fogható ötleteket kapsz ahhoz, hogy minimál energiából pár dolgot zöldebbre alakíts otthon.
Annyira praktikusra szeretnénk venni a témát, hogy még egy kis vásárt is szerveztünk az eseményhez: meghívtuk Kuchta Ildikót (Fidini) Fehérvárról, aki hoz egy csomó varrott terméket, melyekből beszerezhettek magatoknak az este végén.
A rendezvény ingyenes, de regisztrációhoz kötött.
Regisztrálj most ITT: https://forms.gle/mTrrR7ZF4upTipYG8
Az eseményt min. 10 fő jelentkezése esetén tartjuk meg. Az esemény előtt pár nappal minden regisztrálót e-mailben értesítünk a friss fejleményekről.

Válts zöldebbre!
2020-05-22 18:30 - 20:00 | Zöldlak, Diófa utca 3., Veszprém, 8200, Magyarország
Neked hogyan alakítja át az élemódod az elmúlt időszak? Van, amit máshogy csinálnál, van amiben zöldebbre váltanál?
Péntek estére egy laza beszélgetésre hívunk, mert mostanában ilyenben nemigen volt részünk. Gyere és oszd meg, hogy élted meg az elmúlt pár hónapot, mi az, ami bevált, mi az, ami változtatni fogsz.
Mutatunk pár zöld tippet, ami segíthet (még) zöldebbé válnod és megnézzük, van-e igény egy zöld életmódváltó csoport létrehozására.

Jelentkezés itt: https://forms.gle/M7A85hhqU8YMoAHq6

Közös palántázás - a balkon az új kert
2020-05-23 11:00 - 12:30 | Zöldlak, Diófa utca 3., Veszprém, 8200, Magyarország
Ha Te is szívesen kimennél már a szabad levegőre és szeretnél EMBEREKKEL találkozni, gyere és készítsünk együtt kültéri, cserepes növénybeültetéseket!
Megmutatjuk, milyen virágokkal lehet egybe ültetni a paradicsompalántát, hogy az dísze legyen a bejárati ajótnak vagy épp az erkélynek. Minden résztvevőnek ajándékba adunk 1-1 paradicsompalántát és hozzá néhány virágot, melyeket együtt ültetünk össze egy, a ZöldLak kertjében megvalósultó, kislétszámú esemény keretében.
Kérjük, hozz maga
dnak 1 db, min 20 cm magas cserepet (nagyobb lehet), vagy esetleg egyéb edényt (pl. régi fazekat, stb), ami üresen árválkodik otthon és keresi az új funkcióját.
Növényekkel és virágfölddel mi készülünk. Ha van otthon olyan kültéri virágod, amit szívesen megosztasz másokkal, hozz belőle bátran! Saját ültetőkanalat, kertészkötényt is hozhatsz, ha van otthon ilyened 🙂
Az eseményt a ZöldLak kertjében tartjuk és max. 13 fő tud rajta részt venni, hogy betartsuk a távolságtartás szabályait.
Min. 10 fő jelentkezése esetén tartjuk meg az eseményt. A rendezvény előtt pár nappal emailben értesítünk az esemény részletetiről.
A rendezvény ingyenes, de regisztrációhoz kötött.
Regisztrálj itt!
Az esemény a „KÖZösen – Veszprémben” (EFOP-1.3.5-16-2016-00987) című projekt keretében valósul meg.

Kerítésfestés a ZöldLakban
2020-06-04 18:30 - 20:00 | Zöldlak, Diófa utca 3., Veszprém, 8200, Magyarország
Laza, vidám programra keresünk önkéntes jelentkezőket: izzasztó munkáról szó sincs, csak léceket fogunk lefesteni pár helyen a ZöldLakban. Ha 12 fő eljön, akkor mindenkinek kb 8 db léc jut fejenként…. ez ígynem tűnik óriási melónak…

Kreatív kikapcsolódást igénylő diákokat és felnőtteket is szívesen fogadunk a rendezvényre. Köszönetképp a program közös pizzázással zárul.
Előzetes munkatapasztalat nem szükséges a feladathoz :), de játszós ruha erősen ajánlott, anyagokat pedig biztosítunk.

Diákoknak Iskolai Közösségi Szolgálat keretében aláírást adunk.

Az eseményt min. 10 fő regisztrálása esetén tartjuk meg és jellegéből adódóan kötelező a regisztráció, mivel aki nem regisztrál, annak nem tudunk pizzát biztosítani.

Regisztráció ITT: https://forms.gle/sKg8xxNXJyXmqmGS6
Jelentkezési határidő: 06.03. szerda 15 óráig; ezt követően minden regisztrálót emailben tájékoztatunk a részletekről.

Az esemény a „KÖZösen – Veszprémben” (EFOP-1.3.5-16-2016-00987) című projekt keretében valósul meg.

Energiatudatos háztartás: mindent az aszalásról
2020-06-05 18:30 - 20:30 | Zöldlak, Diófa utca 3., Veszprém, 8200, Magyarország
Vendég: Bojtorné Pados Mária, Manófaktúra
A nap energiáját sokféle dologra fel lehet használni, ha például összekötöd a Te energiáddal, együtt aszalhattok (gyümölcsöket, gombát, paradicsmot, stb….)
Ezen a beszélgetésen megtudhatod, mire jó pontosan az aszalás és hogyan kell csinálni. Beszélgetünk arról, hogyan kell a nap energiájával és hogyan aszalógéppel aszalni és mennyi áramot fogyaszt egy aszalógép. Be is mutatunk Neked egy aszalógépet és megosztunk pár praktikát, hogyan csináld ez energiatakarékosan.
Eláruljuk, mi a finom aszalt paradicsom titka és ráadásul kóstoló is lesz aszalt gyümölcsökből.
Az esemény a „Zöld energia: tények és trendek a ZöldLakban” (KEHOP-5.4.1-16-2016-00829) projekt eseményei az Európai Unió Kohéziós Alapjának támogatásával valós meg. Előzetes regisztrációt követően ingyenesen látogatható.
Az eseményt min. 10 fő előzetes regisztrálása esetén tartjuk meg.
Regisztrálj itt: https://forms.gle/hvzzTDJqoH9Bg6Su7

Készítsünk együtt bodzazselét!
2020-06-06 11:00 - 12:30 | Zöldlak, Diófa utca 3., Veszprém, 8200, Magyarország
Kóstoltál már bodzazselét a bozda virágából? Nagyon finom, – de tééényleg! -, könnyű elkészíteni és most megmutatjuk Neked, hogy kell csinálni, sőt együtt el is készítünk egy nagy adagot. Ennek egy részét biztos, hogy elkóstolgatjuk a munka végén, de mindenkinek jut 1-2 kisebb üveg zselé, amit hazavihet.

Kezdő és már tapasztalt lekvárfőzők is jöhetnek, ez most könnyű munka és jó pihenés lesz. A program nem csak nőknek szól, nyitott a férfiak felé: fiúk, férfiak gyertek Ti is, sőt gyertek együtt a párotokkal!

Hozz magadnak kötényt és 2 db kicsi, üveget jól záródó csavarral (tisztára mosva és kiszárítva). A többi anyagot, felszerelést mi biztosítjuk.

Az esemény ingyenes, de előztes regisztrációhoz kötött. Min.10 fő jelentkező esetén tartjuk meg és max 15 fő tud rajta részt venni.

Regisztráció ITT: https://forms.gle/hNhmpB1jcbubP1z58
Jelentkezési határidő: 06.03. szerda 18 óra; ezt követően minden regisztrálót emailen tájékoztatunk a részletekről.

Az esemény a „KÖZösen – Veszprémben” (EFOP-1.3.5-16-2016-00987) című projekt keretében valósul meg.

Energiatudatos háztartás: mindent a gyógy- és fűszernövények szárításáról
2020-06-12 18:30 - 20:00 | Zöldlak, Diófa utca 3., Veszprém, 8200, Magyarország
Összeszámoltad már, hány konyhai kisgéped van? És biztosan van újabb, amiről azt gondolod, nagyon kellene… Léteznek azonban energiatudatos megoldások is, amiket használhatsz a konyhában. Például a nap energiáját sokféle dologra fel lehet használni, ha összekötöd a Te energiáddal, együtt aszalhattok vagy száríthattok (gyümölcsöket, gombát, paradicsomot, fűszer- és gyógynövényeket,stb….).
Most megmutatjuk, hogyan tudsz otthon növényszárítmányokat készíteni egészen egyszerűen. Nem kell hozzá újabb, árammal működő konyhai kisgép, néhány okos tippel ezt minimális energiával is megoldhatod.
Megtudhatod, mely növényekkel érdemes kísérletezned és így otthon akár egy családi teakeveréket is össze tudsz állítani. És ha szereted a citromfüvet, most megajánándékozunk pár tővel, melyet otthon a kertbe, de akár az erkélyre is kiültethetsz.

Vendég: Ujvári Szilvia, UjvariHerba
A rendezvény ingyenes, de regisztrációhoz kötött.
Az esemény a „Zöld energia: tények és trendek a ZöldLakban” (KEHOP-5.4.1-16-2016-00829) projekt eseményei az Európai Unió Kohéziós Alapjának támogatásával valós meg.
Regisztrálj most: https://forms.gle/coQpVg6rdvFsuNeWA

Szobanövény csere-bere és magbörze
2020-06-13 11:00 - 12:30 | Zöldlak, Diófa utca 3., Veszprém, 8200, Magyarország
Gondoltál már arra, hogy megoszd a növényeidet? Egy ilyen ingyenes rendezvény remek program és közben új kincseid lehetnek.
Nézz körül a lakásban és a kertben (amennyiben van ilyen) és gondold ki, melyiket lehetne szétszedni, szaporítani, hajtást vágni belőle, stb. Aztán regisztrálj és a 06.13-ai szombaton hozd el a növényeidet (ezt lehet cserépben, vagy a hajtásokat zacskó téve, hogy majd az új gazdája ültesse el) és tedd be a közösbe: egy óriási asztalt biztosítunk ehhez a ZöldLak kertjében és gyógynövényteával is megvendégelünk, amíg a növényekről beszélgetsz a többi növénygazdával. Hasznos növényápolási tippeket szerezhetsz be és megtudhatod a nevét a szobanövényeidnek, amiknek esetleg sosem sikerült eddig kideríteni a nevét….
A regisztrációslapon megadhatsz pár növényt amit hozol és olyat is, amilyet keresel. Megpróbáljuk ezeket az infókat közzé tenni az esemény előtt. Például nagyon keresünk egyszínű zöld árnyékliliomot és anyósnyelvet is….
Ha vannak otthon feleslegessé vált cserepeid (ezek valahogy osztódással szaporodnak…), hozzd el nekünk, a ZöldLakban hasznát tudjuk venni.
Az esemény ingyenes, de előztes regisztrációhoz kötött. Min.10 fő jelentkező esetén tartjuk meg és max 15 fő tud rajta részt venni.
Regisztráció ITT: https://forms.gle/XGSHfWUbQbeNeLqcA
Jelentkezési határidő: 06.11. csüt 18 óra; ezt követően minden regisztrálót emailen tájékoztatunk a részletekről.
Az esemény a „KÖZösen – Veszprémben” (EFOP-1.3.5-16-2016-00987) című projekt keretében valósul meg.

Energiatudatos háztartás: Aszalókeret-készítő workshop
2020-07-24 18:00 - 20:00 | Zöldlak, Diófa utca 3., Veszprém, 8200, Magyarország
Ezen a barkácsfoglalkozáson egyszerű, hálós aszalókereteket fogunk készíteni, melyet fellógathatsz otthon egy szellős helyen és máris indulhat a paradicsomaszalás. Még tapasztalatlan vagy a paradicsomaszalásban? Nem gond, a workshopon erről is beszélgetünk.
Az eseményre gyerekkel is jöhetsz, ha együtt szeretnétek barkácsolni.
A programot min. 10 fő előzetes jelentkezése esetén tartjuk meg és max 15 fő vehet rajta részt. Jelentkezési határidő: 07.22. szerda 17 óra. Ezt követően e-mailben értesítünk a részletekről.

Jelentkezz itt: https://forms.gle/M4rF4HwciP2o9Qm9A

Energiatudatos háztartás: Aszalókeret-készítő workshop - RÁADÁS ALKALOM
2020-08-08 11:00 - 13:00 | Zöldlak, Diófa utca 3., Veszprém, 8200, Magyarország
Biztosan tudod, hogy a napon való aszalás energiatudatos megoldás, hiszen használhatnál elektromos áramot is, de ha ezt olvasod, akkor úgy tűnik, téged érdekel a zöldebb megoldás. Már tartottunk egy ilyen barkács-foglalkozást és nagyon jól sikerült. Gyerekek is voltak rajta, akik a szüleikkel együtt kalapáltak, úgyhogy hajrá, most is hozhattok gyerkőcöket!
Ezen a barkácsfoglalkozáson egyszerű, hálós aszalókereteket fogunk készíteni, melyet fellógathatsz otthon egy szellős helyen és máris indulhat a paradicsom-aszalás. Még tapasztalatlan vagy a paradicsom-aszalásban? Nem gond, a workshopon erről is beszélgetünk. Kiszámoljuk, mennyi áramot takaríthatsz meg egy saját aszalókerettel és a háztartásod energiatudatosabbá tételéhez egy szett ZöldLak Energiagyűjtőt, mellyel jobban átláthatod az áramfogyatásodat.
Az eseményre gyerekkel is jöhetsz, ha együtt szeretnétek barkácsolni.
A programot min. 10 fő előzetes jelentkezése esetén tartjuk meg és max 15 fő vehet rajta részt.
Jelentkezési határidő: 08.06. csütörtök 10 óra. Ezt követően e-mailben értesítünk a részletekről.
Jelentkezz itt: https://forms.gle/qKiHbmiWm9kfeXSw9
A „Zöld energia: tények és trendek a ZöldLakban” (KEHOP-5.4.1-16-2016-00829) projekt eseményei az Európai Unió Kohéziós Alapjának támogatásával valósnak meg. Az események előzetes regisztrációt követően ingyenesen látogathatóak.

Napelemmel fűteni?
2020-09-11 19:00 - 20:30 | Zöldlak, Diófa utca 3., Veszprém, 8200, Magyarország
Itt az ősz, jönnek a hidegek. Napból áramot termelni azonban szinte mindig lehet. Most itt a lehetőség, hogy átgondold a régóta tervezgetett napelemes beruházásod, hogy a napelemek telepítése nemsokára valósággá váljon. Ha most nekikezdesz, tavaszra biztosan kész lehet egy napelemes rendszer, azzal pedig már kihasználhatod a teljes 2021-es év napsugárzását. Szóval végeredményben időben vagy, most jó tervezni!
Hogyan érdemes kivitelezőt választani? Mekkora napelem kell egy házra? Mikor és hol éri meg telepíteni? Mennyi idő alatt térül meg? Érdemes-e árammal fűteni?
Ezeket a kérdéseket járjuk körbe szakértő segítségével az eseményen. A helyszínen lehetőség lesz megnézni egy elektromos fűtőtestet és kipróbálhatod a ZöldLak hordozható napelemes töltőit is. 1 órás tájékoztatót tervezünk + 30 percet utána egy beszélgetésre, ha még lennének kérdéseid.
Az esemény a „Zöld energia: tények és trendek a ZöldLakban” (KEHOP-5.4.1-16-2016-00829) projekt segítségével valósul meg és előzetes regisztrációt követően ingyenesen látogatható. A projekt keretében további izgalmas energiás programok várhatók! Kövesd a ZöldLak Facebook oldalát!
Az eseményt kis létszámmal tervezzük megvalósítani, a székeket lazán helyezzük el, hogy vigyázzunk egymás egészségére.
Regisztráció: https://forms.gle/5cFCYZRZHpWegMCJ8
Előadó: Nick Márton, Lifesun Trade Kft. – Veszprém

Energiatudatos nyílt nap
2020-09-12 11:00 - 17:00 | Zöldlak, Diófa utca 3., Veszprém, 8200, Magyarország
Itt az ősz és eszedbe jutott már, hogy lassan újra fűteni kell? Hallottál már az elektromos fűtőpanelekről és szeretnéd tudni, hogy árammal drágább-e fűteni?
Gyere el nyílt napunkra és megtudhatod. Sőt megmutatjuk, hogyan működik egy elektromos fűtőpanel és kipróbálhatsz egy wifis fűtésvezérlésű fűtési rendszert is. Amíg nálunk időzöl, mobilodat hordozható napelemes töltőinket töltheted. Tőlünk ingyenesen kölcsönözhetsz áramfogyasztást mérő készüléket és ha érdekel, megmutatjuk Neked a ZöldLak napelemes rendszerét is.
Az esemény ingyenes, de csak előzetes regisztráció után látogatható. Hogy vigyázzunk egymás egészségére, konkrét időpontokra lehet jelentkezni és minden órában csak pár látogatót fogadunk.
Jelentkezni itt tudsz: https://forms.gle/WbPh24dsjaF87pDY9

Az esemény a „Zöld energia: tények és trendek a ZöldLakban” (KEHOP-5.4.1-16-2016-00829) projekt segítségével valósul meg és előzetes regisztrációt követően ingyenesen látogatható. A projekt keretében további izgalmas energiás programok várhatók! Kövesd a ZöldLak Facebook oldalát!

Napelemgyár látogatás
2020-09-18 15:30 - 17:00 | Zöldlak, Diófa utca 3., Veszprém, 8200, Magyarország
Gyere velünk napelemgyárat látogatni!
Időpont: 2020. szeptember 18. péntek 15.00 – 16.00 között; találkozó 14.30-kor a város több pontján
Helyszín: Veszprém, Házgyári út – az utazást közösen, több autóval oldjuk meg és minden regisztrálóval külön egyeztetünk, hol fogjuk tudni felvenni / a végén persze vissza is viszünk a városba 🙂
Itt a lehetőség, hogy belülről láthass egy napelemgyárat! Nem minden nap mehetsz el egy ilyen látogatásra. Most működés közben mutatják meg nekünk a termelési folyamatot a veszprémi CoreComm SI Kft-nél, ahova egy kiscsoportos látogatást szervezünk, melyen Te is részt vehetsz.
Hallottál már a tetőcserépbe illesztett napelemről, de még nem láttál ilyet? Többen vagyunk így ezzel, de most ezt is megnézhetjük, mivel itt egy ilyen különleges napelemet is gyártanak.
Életkori megkötés nincs, a létszám viszont korlátozott, így ha érdekel, regisztrálj minél előbb. Jelentkezni személyenként lehet, ha gyerekkel jönnél, azt kérjük, külön jelezd.
Jelentkezési határidő: 2020.09.16. szerda 16 óra
Jelentkezni itt tudsz: https://forms.gle/Y9HdaMCPGBZcQmb48
Az esemény a „Zöld energia: tények és trendek a ZöldLakban” (KEHOP-5.4.1-16-2016-00829) projekt segítségével valósul meg és előzetes regisztrációt követően ingyenesen látogatható. A projekt keretében további izgalmas energiás programok várhatók! Kövesd a ZöldLak Facebook oldalát!

Energiatakarékos háztartás - tippek, eszközök
2020-10-22 11:00 - 14:00 | Agóra, Táborállás tér 1., Veszprém, 8200
Hallottál róla, hogy van már egy csomó olyan eszköz, amivel ésszerűsítheted a lakásod energiafogyasztását? Használsz ilyeneket? Időkapcsolót, wifis fűtésszabályozót, alkonykapcsolót, napelemes hangszórót, stb. Ha érdekel a téma és Te is szeretnéd ésszerűsíteni az energiafogyasztásod, téged is várunk erre a rendezvényre.
Időpont: 2020. október 22. csütörtök 10.00
Helyszín: Agóra, Veszprém, Táborállás tér 1. – Családika
Az esemény a „Zöld energia: tények és trendek a ZöldLakban” (KEHOP-5.4.1-16-2016-00829) projekt segítségével valósul meg és ingyenesen látogatható, Téged is várunk! A projekt keretében további izgalmas energiás programok várhatók! Kövesd a ZöldLak Facebook oldalát!

Nyílt nap a ZöldLakban – fűtési eszközbemutató és egyéni tanácsadás
2020-11-10 14:00 - 17:00 | Zöldlak, Diófa utca 3., Veszprém, 8200, Magyarország
A tél és vele a fűtési szezon megállíthatatlanul jön, ezért még tartunk egy fűtéssel kapcsolatos nyílt napot a ZöldLakban, ahol kipróbálhatsz egy elektromos fűtőtested, megmutatjuk, hogyan működik egy wifis termosztátszabályozó-rendszer és megismerhetsz további hasznos eszközöket, melyekkel energiatudatosabbá teheted az otthonod. Lehetőség van egyéni energiás tanácsadás igénybevételére és ingyenes eszközkölcsönzésre is.
Egy darabig ez az utolsó lehetőség, hogy személyesen találkozhassunk, regisztrálj, ha zöldítnéd a fűtésed.
Az esemény ingyenes, de csak előzetes regisztráció után látogatható. Hogy vigyázzunk egymás egészségére, konkrét időpontokra lehet jelentkezni és minden órában csak pár látogatót fogadunk.
Jelentkezni itt tudsz: https://forms.gle/v3YoGsP6wAHiEwu17

Az esemény a „Zöld energia: tények és trendek a ZöldLakban” (KEHOP-5.4.1-16-2016-00829) projekt segítségével valósul meg és előzetes regisztrációt követően ingyenesen látogatható. A projekt keretében további izgalmas energiás programok várhatók! Kövesd a ZöldLak Facebook oldalát!
